Светско првенство у хокеју на леду 1949.
Светско првенство у хокеју на леду 1949. () био је 16. по реду турнир за титулу светског првака у хокеју на леду у организацији Међународне хокејашке федерације (ИИХФ). Европске селекције су се уједно такмичиле и за 27. титулу првака Европе. Првенство се одржавало од 12. до 20. фебруара у Стокхолму, а био је то први пут да је Шведска организовала светско првенство у овом спорту.

На првенству је учествовало укупно 10 екипа, а само такмичење одвијало се у две фазе. У првој фази екипе су биле подељене у три групе, две са 3 и једна са 4 тима, а по два првопласирана тима из све три групе такмичење су наставила у финалној рунди, док су се преостале екипе бориле за пласман од 7. до 10. места. Титулу светског првака, своју другу по реду, освојила је селекција Чехословачке. Канада, коју су на овом првенству представљали играчи екипе Садбери волвси, освојила је друго место и сребрну медаљу и на тај начин није успела да одбрани титулу освојену годину дана раније у Санкт Морицу. Бронзана медаља припала је селекцији Сједињених Држава.

Првенству је претходила авионска несрећа која се десила 8. новембра 1948. у којој је смртно страдало 6 репрезентативаца Чехословачке када се авион којим су летели за Лондон срушио у Ламанш. Погинули су Здењек Јарковски, Вилибалд Штјовик, Карел Стибор, Милослав Покорни, Ладислав Тројак и Здењек Шварц.

Репрезентација Данске дебитовала је на светским првенствима, а у свом дебитантском наступу на међународној сцени који су одиграли против селекције Канаде доживели су убедљив пораз резултатом 0:47. То је уједно и најтежи пораз било које селекције у историји елитне дивизије светских првенстава.

Учесници првенства

Прва фаза 
У првој фази првенства екипе су биле подељене у три групе, две са по 3 и једна са 4 тима. Играло се по једнокружном систему свако са сваким, а по две првопласиране селекције из све три групе такмичење су наставиле у финалној фази. Екипе које се нису пласирале у финале разигравале су за пласман од 7. до 10. места.

Победа се вредновала са 2, а нерешен резултат са једним бодом.

Група А

Група Б

Група Ц

Разигравање за пласман од 7. до 10. места 
Селекција Данске одиграла је само прву утакмицу и потом се повукла са такмичења. Њихове преостале утакмице регистроване су службеним резултатима од 0:5.

Финална група

Коначни пласман и признања

Коначан пласман 
Коначан пласман на олимпијском турниру, на светском и европском првенству 1948. био је следећи:

Види још 
 Светско првенство у хокеју на леду
 Европско првенство у хокеју на леду
 Међународна хокејашка федерација

Референце

Спољашње везе 
 Комплетни резултати првенства
 -{Duplacey, James . Total Hockey: The official encyclopedia of the National Hockey League. Total Sports. }-

Светска првенства у хокеју на леду
Хокеј на леду у Шведској
Хокеј на леду у 1949.
Спорт у Стокхолму